Firmele de construcții din România oferă salarii la fel de actractive ca și cele din Vest. Cu toate acestea, ele se confruntă cu un deficit uriaș de muncitori.
Președintele Federaţiei Patronatelor din Construcţii spune că acum salariile din România le depășesc pe cele din Occident, dar cu toate acestea, în continuare, deficitul forței de muncă, mai ales al celei calificate, este unul destul de mare.
“Este un deficit foarte mare al fortei de munca, mai ales al forţei de muncă calificate. Se poate vedea acest lucru în salariile care se dau în România care de cele mai multe ori depăşesc salariile din Occident.
Dacă discutăm de ingineri, de tehnicieni, salariile noastre sunt la cel putin acelasi nivel cu cele din Occident”, a declarat Cristian Erbaşu, Federaţia Patronatelor din Construcţii.
În prezent, în sectorul constucțiilor, salariul minim net este de 3.200 de lei, cu 1.000 de lei mai mult față de salariul minim general pe ţară. Asta în timp ce salariul mediu este de 5.000 de lei.
Câștigă lunar peste 7.000 de lei diriginții de șantier, care au cele mai mari venituri din industrie. Ei sunt urmați de inginerii instalați care au un venit de 6.000 de lei pe lună.
Însă, chiar dacă firmele de construcții oferă salarii destul de mari, lipsesc muncitorii calificați, iar un rol important în formarea lor îl au universitățile.
Totodată, patronatele din construcții văd în digitalizare o posibilă rezolvare pentru deficitul de angajaţi din domeniu.
“Digitalizarea poate crea o productivitate mult mai mare cu un numar mai scazut de oameni” a mai spus Cristian Erbaşu.
În sprijnul firmelor de construcții, vin și univestitățile care încearcă să suplinească prin digitalizare lipsa personalului calificat din acest sector.
“De peste 10 ani, tot ce ţine de partea de proiectare se generază digital. Acum, Building Information Modeling duce din zona de proiectare, în zona de execuţie, mentenanţă şi post utilizare toate aceste instrumente digitale pe o platforma care e colaborativă, intre ingineri, arhitecti, ingineri de instalaţii. Noi am creat un program de master care se refera la digitalizare”, a declarat Radu Văcăreanu, rectorul UTCB.